Darsūniškio vartai-koplytėlės
54°44′36″š. pl. 24°07′43″r. ilg.﻿ / ﻿54.743254°š. pl. 24.128742°r. ilg.﻿ / 54.743254; 24.128742 Darsūniškio vartai-koplytėlės stovi ant trijų pagrindinių kelių Darsūniškio miestelio (Kruonio sen.) prieigose, ties riboženkliais, Kaišiadorių rajone. Treji vartai, čia dar vadinami „bromais“, yra labiausiai Darsūniškį garsinantys objektai. Jie pravažiuojami atvykstant į miestelį iš Kruonio pusės – šv. Agotos vartai, iš Sekionių – šv. Kazimiero, iš Užgirėlio – šv. Jurgio (šalia trykšta Darsūniškio šaltinis). Istorinę reikšmę turinčius Darsūniškio vartus ketinama įrašyti į Savivaldybės nekilnojamųjų kultūros vertybių registrą. Senieji vartai nėra išlikę iki mūsų dienų. Sovietmečiu, 1963 m. vartai buvo nugriauti, o atstatyti Atgimimo laikais 1990 m.